Kóva ha’e pe Jehechauka Peteîha oikova’ekue Táva Ka’apukúpe. Upépe oñemoî opavavéva resa renondépe Ka’apuku rembiasakue ha umi mba’e Ka’apukúpe ijapopyréva. Umi mbohapy ára pukukue javeve ijatýkuri upépe mitâ, mitârusu ha kakuaáva ohecha ha ojoguávo umi mba’e porâita Ka’apukugua. ATENEO DE LENGUA Y CULTURA GUARANI rérape oîkuri upépe David Galeano Olivera oñe’ê haĝua ñane ñe’ê Guaraníre. Ha’e omombe’úkuri mba’eichaitépa oîhina ñane Avañe’ê ñanduti (internet) ha ñane retâ tekombo’épe. Omyesakâ avei mba’érepa tekotevê oñembo’e Guarani ñe’ê.